Ministar zdravstva Milan Kujundžić u intervjuu za Večernji list najavio je kako će tražiti oduzimanje liječničkih licencija Željku Jovanoviću, Ines Strenji Linić i Boži Petrovu zbog njihovih istupa nakon smrti 22-godišnjeg Mattea Ružića.

– Ovo što su radili troje liječnika, Jovanović, Strenja Linić i Petrov, gdje su smrt mladoga čovjeka i tragediju obitelji koristili ili za dnevno političko skupljanje bodova ili pokazali krajnje neznanje o medicini gdje su bez dijagnoze davali terapiju.... A nije se pričekao nalaz inspekcije ili obdukcijski nalaz, oni su već davali presude i pritom zapravo blatili hrvatske liječnike, medicinske sestre i unosili nemir u hrvatsku javnost. Time je nanesena nesaglediva šteta hrvatskom narodu i zbog toga ću tražiti doživotno oduzimanje liječničke licencije za ovo troje liječnika, a s kolegama iz pravne struke konzultirat ću se ima li prostora za kazneno gonjenje – rekao je Kujundžić.

Vaš preglednik ne omogućava pregled ovog sadržaja.

Najavio je izgradnju novih bolnica.

– Prosjek je starosti hrvatskih bolnica oko sto godina i mi ćemo morati ići u izgradnju novih bolnica i s druge strane racionalizirati broj bolnica. Bolnica u Lopači bolnica je paviljonskoga tipa, požar je izbio na katu jednoga paviljona i svi pacijenti su zbrinuti – rekao je.

Istaknuo je kako se ne odustaje od izgradnje Sveučilišne bolnice u Blatu.

– Definitivna je odluka da se ide u izgradnju sveučilišne bolnice, na tome tragu pripremaju se idejni projekti, osigurana su sredstva za početak radova iduće godine – kaže ministar.

>> Cijeli intervju s ministrom Kujundžićem pročitajte u tiskanom izdanju Večernjeg lista od utorka ili u našem e-izdanju!

Ne propustite i ostale teme:

>>Rat za višu osnovicu: Najniže doprinose plaćaju svećenici i OPG-ovi

>>Pola EU jede brancine iz Grčke, samo 6% dolazi iz Hrvatske

>>Posljedice seks-skandala: Hollywoodski spektakl o Nikoli Tesli neće igrati u kinima

>>Dalija Orešković okuplja tim za izbore

>>Pet savjeta kako izbjeći depresiju nakon godišnjeg odmora